b'\n_START_ARTICLE_\nSing Unto God\n_START_SECTION_\nContext hist\xc3\xb2ric\n_START_PARAGRAPH_\nEl casament de l\'hereu de vint-i-nou anys al tron, Frederic, pr\xc3\xadncep de Gal\xc2\xb7les, amb la princesa de disset anys Augusta de Sax\xc3\xb2nia-Gotha, es va celebrar de manera espectacular. Augusta havia arribat a Anglaterra nom\xc3\xa9s dos dies abans. La premsa inform\xc3\xa0 de l\'assaig de l\'anthem compost per H\xc3\xa4ndel:_NEWLINE_ Ahir va haver-hi l\'assaig d\xe2\x80\x99un bon himne compost per Mr. Handel, que es representar\xc3\xa0 a les N\xc3\xbapcies del Pr\xc3\xadncep de Gal\xc2\xb7les, amb el senyor Gates, Master of the Boys belonging to the Chapel Royal de St. James; les parts vocals van ser realitzades pels senyors Row, Gates, Lee, Abbot, Beard, \xe2\x80\x93Gentlemen of the Chapel\xe2\x80\x93, i els nois. En les parts instrumentals eren vint de la banda de m\xc3\xbasica (Band of Musick) de sa majestat i el mateix nombre d\'int\xc3\xa8rprets de l\'\xc3\xb2pera de H\xc3\xa4ndel. _NEWLINE_El text de l\'anthem va apar\xc3\xa8ixer publicat als diaris. L\'\xc3\xbanic comentari sobre la m\xc3\xbasica d\'alg\xc3\xba que era present apareix del diari del Comte d\'Egmont (Earl of Egmont): "Sobre l\'altar va ser col\xc2\xb7locat l\'orgue, i una galeria constru\xc3\xafda per als m\xc3\xbasics. Un anthem compost per a l\'ocasi\xc3\xb3 per Hendel fou miserablement cantat..."\n_START_SECTION_\nEnregistrament\n_START_PARAGRAPH_\nGillian Fisher (soprano), James Bowman (contratenor), John Mark Ainsley (tenor), Michael George (baix), New College Choir Oxford, The King\'s Consort, Robert King (director). Hyperion  Records CDA66315 (any 1989).'